ENTREVISTAS A HOMES QUE AMAN CORUÑA\nEntrevista a Héctor Carré.\n(Héctor Carré fotografado por Esther García na Tate Modern)\nMª R. Soto: “Amo A Coruña, pero amo máis a verdade”, igual pensas así, pero en calquera caso, prezado Héctor, algo amarás a cidade en que naciches e na que parte da túa familia xogou un papel importante. Dinos algo ao respecto: en que rúas coruñesas xogaches?, onde estudaches o bacharelato?, houbo algún profesor que che deixase boas lembranzas? , e que nos podes dicir da pegada cultural, talvez galeguista ou galeguizadora, que supuxo para ti formar parte desa túa ilustre familia?\n-Antes de ser un parque propiamente dito, Santa Margarida era o monte. Un espazo medio salvaxe no medio da cidade, cheo de pradarías, ruínas e unha canteira abandonada. Alí ía eu a xogar. A nosa xeración estaba criada moito máis a monte que a actual. Recordo que unha vez xogamos a tirarnos pedras, xusto ata que un de nós atinou a darlle na cabeza a un inimigo de xogo. O sangue totalmente real que manaba da testa do rapaz detivo de inmediato as nosas invencións infantís. O tremendo enfado da miña nai cando lle contei o incidente deixoume moi desacougado. A ela xogar a guerra con pedras reais parecíalle unha actividade bárbara e arriscadísima. Máis aínda así eu seguín tendo a responsabilidade sobre os meus actos cando baixaba só a xogar na rúa, tendo sete ou oito anos. Creo que nesa ocasión fun consciente por primeira vez de que as nosas aventuras podían rematar con algún de nós completamente esfolado.\nO bacharelato curseino no Instituto Masculino. Neses tempos ata os centros públicos discriminaban os alumnos por sexo. Estudar non estudaba gran cousa. Case sempre me chegou con atender ao que os profesores explicaban na clase. O certo é que cando cheguei á universidade me faltaban un par de hábitos que non favoreceron a miña integración: O costume de estudar regularmente e o costume de ter rapazas da miña idade ao meu redor. Naturalmente o intento por afacerme a unha das carencias interfería na posibilidade de atallar a outra. Finalmente o internacionalmente recoñecido nivel educativo da universidade patria fixo o resto á hora de convencerme para abandonar aquel antro de sabedoría.\nCando hai que investigar algún crime a policía sempre comeza a sospeitar pola familia e os achegados. No meu caso, pertencer á miña familia fíxome crecer entre libros. Só por iso xa pagou a pena ter que cargar cos inconvenientes que calquera relación familiar provoca entre os seus membros.\n-Falemos algo da túa traxectoria profesional: escribiches guións, dirixiches películas, publicaches libros, non hai tanto aínda estreouse un teu documental, Post truth times, de feitura eu diría que impecable, ben valorado por un sector da crítica (foi seleccionado polo certame independente Raindance Film Festival, que se celebra en Londres, Roma International Film Festival, FICIP Buenos Aires, OUFF Ourense, Festival Política de Lisboa, licenciado en 35 territorios...). Dinos cal é a faceta que máis valoras, cal é o logro que destacarías, a que te dedicarías ao cento por cento se estivese na túa man facelo. Un pensaría que talvez che gustase ser xornalista tamén...\n-O que máis valoro é que conxugo eses verbos que utilizas en pasado, pero tamén os conxugo en presente e en futuro. Eu nunca tiven un traballo que non estivese relacionado co audiovisual ou o literario. Por iso podo dicir que teño a sorte de poder dedicarme ao cento por cento ao traballo que me gusta. É un privilexio poder dicir que frases como “odio os luns” carecen totalmente de sentido na miña experiencia persoal. Canto ao xornalismo non só me gustaría, senón que o considero unha arte irmá á miña, especialmente no campo documental. No caso de Post Truth Times ata creo que podería considerarse un traballo xornalístico.\n-Eu lin ata o momento só un libro teu, Hai que matalos a todos. Dediquémoslle un momentiño, por favor. Hai unha certa dose de pesimismo, moita de realismo, outro tanto de escepticismo... Calquera confía hoxe en día no progreso da nosa sociedade, está claro. Cando Néstor di: A xente que ten o poder intenta abusar del para o seu beneficio, e se os deixásemos sen opoñer resistencia, terminariamos todos como os indixentes da praza, Tesa respóndelle que o medo pode ser máis forte que a xustiza. Creo que aquí hai un bo núcleo no que centrarnos. Vivimos realmente metidos ata as abeacas nesa dialéctica? Hai esperanza? E a outra grande cuestión que formulas no libro: Hai alguén por riba da lei (a propósito do leit motiv central da novela: o fillo do rei atropela de noite un ser humano e este morre), é unha pregunta retórica (porque todos sabemos que esa é a diferenza entre a monarquía parlamentaria –por riba da lei só está a lei- e a monarquía absoluta)?\n-Néstor non fala dun sistema político en particular. El cre que ese comportamento forma parte da natureza humana. Evidentemente non cre que todas as persoas que chegan a ter certo poder vaian intentar abusar del para o propio beneficio, pero a pulsión sempre existirá. Aí é onde el di que os sistemas políticos e a cidadanía teñen a obriga de poñer garantías que impidan caer na tentación aos que poden facelo. No relativo á nosa sociedade creo persoalmente que aínda faltan anos de exercicio da democracia para que os seus valores se asenten. A día de hoxe temos unha herdanza de nepotismo e autoritarismo herdado que non se esquece dun día para outro, nin sacando unha lei no BOE ou no DOG. A segunda pregunta é un corolario da primeira. Todos temos a responsabilidade de non permitir que os poderosos saquen proveito da súa posición. Para iso hai que interiorizar cousas que non encaixan coas lóxicas partidistas nas que seguimos desenvolvéndonos. Por exemplo, perdoando as faltas que favorecen os nosos intereses. Hai que poñer o respecto á lei por riba dos nosos intereses particulares pero sobre todo hai que considerar que certos valores éticos como o respecto á verdade e a honestidade son esenciais para a convivencia. De nada val a lei cando a poboación considera normal roubar ao próximo sempre que se poida facer con seguridade de non ser castigado.\n(Héctor Carré e N. Chomsky. Foto tomada de Internet)\n-Nótase que es un home que sabe o que é ter unha cámara na man... Hai secuencias no libro que son absolutamente de thriller cinematográfico, o ritmo narrativo e o ritmo dun filme é sempre o mesmo ritmo? Cal condiciona a cal? Por certo, cales son os modelos que tes presente cando fas cine?\n-Aristóteles no seu tratado sobre a Poética estuda como un todo diferentes manifestacións artísticas como o teatro, a poesía e a narración épica. Seguindo a túa broma, non quero dicir que eu sexa máis amigo de Aristóteles que de Platón, pero crendo que para contar historias é necesario ter amizades tanto no mundo real como no das ideas, entendo que en todas as manifestacións artísticas as influenzas son mutuas, e de forma moi especial entre o cine e a literatura. Non hai que esquecer que o thriller cinematográfico articúlase en gran parte na época en que Chandler ou Hammett traballaban nos estudios de Hollywood. Pero por outra banda o feito de ler non só consiste en comprender conceptos se non tamén en imaxinar situacións, lugares, atmosferas etc. Polo tanto, á hora de describir eses elementos, a cultura audiovisual tan presente no noso pensamento ten que influír por pura necesidade na narrativa actual. Volvendo a Aristóteles, el di que a historia consiste nas peripecias que os personaxes teñen que superar. Xeralmente canto máis importantes dramaticamente sexan esas peripecias maiores serán os cambios producidos nos personaxes, e iso é o que finalmente crea o ritmo dramático da historia. Despois estaría o ritmo narrativo, a forma de contar, organizado en torno a dicotomías tipo: Frase curta, frase longa, montaxe picada ou plano secuencia. Para min o ritmo máis importante é o outro, o dramático.\n-Do teu traballo unha das cousas boas é viaxar. Estás de acordo? Retoma para nós algún lugar fascinante ao que che levou a túa profesión.\n- Estabamos no MIT de Boston. Ao fondo había un póster de Bertrand Russell, diante do póster estaba Noam Chomsky en carne e óso falando á cámara, mentres eu miraba polo visor e facía as preguntas. En momentos así podes chegar a crer que formas parte da cadea, afortunadamente eu era suficientemente adulto para entender que só se trata dunha ilusión. As veces tócanche cousas tan boas como esa, pero outras tes que viaxar a cidades que non son tan agradables e tes que aguantar personaxes moitísimo menos interesantes.\n-Héctor, sabemos que non desprezas a cociña. Que é o que mellor che sae?\n-Cociño como calquera nai ou pai que cociña habitualmente, cousas máis ben sinxelas pero engadindo algún sabor doutras cociñas como a salsa de soia, o coriandro etc. Mentres estou facendo esta entrevista estou a cocer un caldo para unhas filloas que prometín á descendencia. Como curiosidade direiche que por algún motivo que non alcanzo a comprender detesto particularmente os programas de cociña das televisións.\n-Dinos agora que estás lendo estes días.\n-Non sei se será por levarlles a contraria aos intolerantes que desprezan os emigrantes estou a ler varios autores que emigraron dos seus países por diversos motivos. Acabo de rematar unha magnífica novela de Abraham Verghese, un médico de ascendencia india nacido en Etiopía, que conta a historia de dous irmáns en Addis Abeba. Chámase Cutting for Stone, un título con tantas connotacións e de tradución tan complexa que en castelán foi titulado Hijos del ancho mundo. Antes lera La casa de la Mezquita, dun escritor persa exiliado en Holanda chamado Kader Abdolah. As dúas historias son extraordinarias narracións sobre a evolución de dúas familias no escenario da transformación dos países nos que acontecen. Hai uns meses lera tamén varias novelas de Khaled Hosseini, que tamén é un médico procedente da cultura farsi, pero no seu caso natural de Afganistán, e que como Verghese desenvolve a súa carreira literaria nos Estados Unidos. Os tres son moito máis que recomendables.\n-Xa nos despedimos aquí. Foi un pracer conversar contigo. Toda a sorte do mundo nos proxectos futuros. E moitas grazas por compartir do teu tempo connosco.\n-Son eu o que che agradece que me deas a oportunidade de poñerme en contacto cos seguidores do teu blog, que se hai que xulgalo pola súa calidade, estou seguro que serán lexións. Unha aperta moi forte para ti e para todos eles.\nPublicado por Charo Soto ás 10:17


Portal de Noticias Cedeira OnLine Café Bar A MARINA - Dos compromisos electorais ao balance do mandato\nDos compromisos electorais ao balance do mandato\nFecha Martes, 03 mayo a las 11:32:25\nO parque empresarial da Trabe espertou nos últimos meses o interese de varias empresas, algunhas das cales xa iniciaron as obras de construción das súas naves. O polígono era unha das firmes apostas do Concello, que non escatimou esforzos en materia de urbanismo e saneamento.\nO alcalde de Cedeira, o socialista José Luís Vergara, incidía uns días antes dos comicios electorais do ano 2007 na importancia de habilitar un parque industrial no municipio de Cedeira. Antes de finalizar o mandato que finalmente encabezou Vergara "cogobernando con TEGA e BNG" o mencionado polígono é unha realidade que ademais esperta o interese de varias empresas, dos máis diversos sectores, por asentarse na vila.\nO Consello Local da Xunta aprobaba no ano 2004 o proxecto do parque empresarial da Trabe, en Cedeira. Tres anos máis tarde, en 2007, unha decena de empresas xa manifestara ao Concello o seu interese por asentarse no mencionado polígono industrial da vila, de algo máis de 100.000 metros cadrados de superficie e situado entre os núcleos de Outeiro e A Veciñeira. A urbanización da área industrial á que Xestur, entidade pública dependente da Xunta de Galicia, destinou uns tres millóns de euros comezou en outubro de 2008. Nas 53 parcelas habilitadas constrúense actualmente algunhas das naves de diferentes firmas. Unha planta de biomasa, unha fábrica de material médico e cirúrxico, outra de cultivo e comercialización de algas e outra de aeroxeradores traballarán, entre outras, desde o polígono cedeirense. Ademais, o equipo de goberno, tal e como anunciaba en 2007, non cesa no seu empeño de pór en marcha na Trabe un viveiro de empresas, coa finalidade de xerar empregos e evitar a exportación de man de obra especializada. Nas últimas semanas, o consistorio mostrou tamén a súa aposta por situar no polígono un centro de hidroterapia.\nEn canto a infraestruturas, unha das actuacións pendentes de finalizar é a mellora da AC-566, o viario que enlaza Cedeira con Ferrol. E non foi precisamente unha iniciativa que queda sobre a mesa por vontade do goberno local. Múltiples e de moi diversa índole foron os intentos do equipo de goberno cedeirense por tratar de conseguir que a Xunta acometese os traballos. Reunións con representantes dos municipios polos que discorre o viario, con persoal da Xunta e anuncios de mobilizacións sucedéronse nos últimos catro anos, pero todos os intentos resultaron infrutuosos para instar á Xunta a investir, polo menos, os 210.000 euros que comprometera para o Plan de actuación de mellora da AC-566.\nEntre as intervencións de maior relevancia levadas a cabo nos últimos catro anos na vila cedeirense está a rehabilitación do casco antigo. A primeira fase da intervención supuxo un desembolso económico de nada menos que 1,2 millóns de euros. A metade do presente mandato, o equipo de Vergara contrataba os traballos que permitían renovar unhas precarias canalizacións do servizo de saneamento nunhas quince rúas da zona urbana. E para poder facer fronte a tan importante desembolso económico, o goberno local agarrouse ás axudas dos fondos anticrisis do Goberno central, con cargo aos que se sufragou o 85% da mencionada intervención. A partida permitiu, ademais da renovación das canalizacións de abastecemento e saneamento, a separación de pluviais e fecais, a implantación de canalizacións para novos servizos -gas, fibra óptica- e a substitución do pavimento. O pasado ano, tamén con cargo aos fondos estatais, destinábanse uns 600.000 euros aos traballos da segunda fase da rehabilitación do casco histórico de Cedeira.\nA edificación de vivendas protexidas era outra das firmes apostas dos socialistas cedeirenses días antes de porse á fronte da Alcaldía local, en 2007. No ano 2010, as negociacións cun grupo de construtores frutificaron, conseguindo o Concello, en virtude a un convenio urbanístico, chan para edificar vivendas sociais na rúa Zumalacárregui. Pero o avance no proceso queda pendente dos avances na tramitación do Plan Xeral de Ordenación Municipal (PXOM), un documento sobre o que o equipo de goberno está traballando na actualidade.\nO Concello está á espera de que se rematen os informes técnicos para poder comprobar se o convenio asinado cos construtores encaixa no modelo de plan urbanístico do municipio. No caso de que sexa así, o chan poderá utilizarse cos fins inicialmente previstos.\nNo que respecta á tramitación do PXOM, actualmente están terminados os estudos que require a achaiadura. O consistorio anunciou que será a corporación que se constitúa a partir do próximo mes de maio, tras as eleccións locais, a que deba continuar avanzando na redacción do documento.\nMáis de setenta millóns das antigas pesetas investíronse na estación depuradora da parroquia de San Román. A actuación pechou un dos capítulos máis importantes do saneamento rural do municipio. No último mandato á depuración da zona rural deriváronse máis de 500.000 euros. As axudas da Xunta nesta área permitiron limpar as augas nas que actualmente se pode mariscar.\nEn materia de Educación habilitouse en Cedeira unha delegación da Escola Oficial de Idiomas e ampliouse o IES Punta Candieira, entre outras actuacións.


REFLESIÓNS DE ANTES É DE AGORA – Condado de Salvaterra do Miño\nFAMILIA RURAL E FAMILIA URBAN\nPorque aínda non está mal lembrar o contraste que aínda existe entre familia rural e familia urban, aínda que cada vez menos. Quede craro que na familia rural antes non se experimentaban cambios e sempre ián a remolque da vida cidadán. O contacto social nos ambentes rurais era probe. O enrequecemento cultural estaba limitado, salvo excepcións, tal fora o meu caso. Dahí a preocupación dos Pioneiros da Concordia, loitando sempre polas condicións culturais e formativas do pobo.\nFAME DE CULTURA.\nAs diferenzas entre os ambentes urbans e rurais perderon actualmente consistencia, a causa dos medios de comunicación social, mellora do nivel de vida, etc… Dende o ano 1.936 tiñan por escenario a dictadura de Franco e reducianse a:\n– O senso relixioso en todolos ambentes familiares. Práctica relixiosa obligatoria. Espiritu Nacional. E somente as presións sociais formabanse nas “comidillas” que as veces constituían unha censura agresiva.\n-As necesidades espirituais e culturais nunca chegaron a tomar concenza plena nos fogares. Na vida diaria prevalecía unha visión pesimista da vida familiar traducida a resignación.\n-E a resignación só podíase admitir nas causas insuperables coma a morte, pero non naquelo que podemos transformar.\nFAMILIA – EDUCACIÓN\nHoxe, os fins da famlia e centro de ensino, coinciden ou deben coincidir o tratar de formar o home enteiro. Noutras épocas atribuíanse funcións distintas a familia e o centro, hoxe o centro docente encarna o pedagóxico e instructivo; a familia debe encargarse da tarefa educativa e formativa no fogar, pero hai que recoñecer que os conflictos familia – educación, nunca foron tan polémicos como na época actual. Tamén a situación familiar, coma a situación económica, influe e condiciona as posibilidades educativas do alumno.\nMoitos pais consideran suficiente manda-los fillos os centro docentes públicos pro seu aproveitamento en orden formativo e desenrolo da persoalidade e na adaptación escolar tamén.\nMoitas familias parecen aceptar o valor do “logrado”, crendo que faceron todo-lo posible no obxetivo da situación social, quedan contentos, aceptan a sorte. Non fan esforzo algún nin mostran interese pola preparación dos fillos para ningunha ocupación que non sexa a alcanzada polos pais. Pero xunto a estas famlias hai outras que creen na “marcha adiante”, pensando que non alcanzaron a situación que consideraban capaces. Estas famlias mostran unha actitude aberta a educación como medio de poder alcanzar mellores sitituacións sociais. Neste nivel de aspiración aberto tradúcese en un procurar para os seus fillos a mellor instrucción pública posible e crear en eles un afán de loita e esforzo que os leve o éxito.\nPor iso, o clima do seno familiar tanto dos pais entre sí, coma dos pais entre os fillos, son a base dun clima emocional que tantas repercusións ten na conducta dos seus fillos. Os pedagogos observaron que os nenos que proceden de familias de condicións morais e materiais satisfactorias, non seno das mesmas encontran control e estímulo constante.\nConven suliñar especialmente aquí, o papel das nais no medio rural. A hora de estudar estes aspectos non hai que esquecer tampouco o funcionamento dos profesores. Xunto a estas relacións hai que enxuiciar a laboura da familia, alumno e centro.\nPublicado el 20 noviembre, 2010 por Manuel Alfonso EstévezPublicado en EducaciónEtiquetado cultura galicia, educacion galicia.\nAnterior Entrada anterior: Por fin, os ideais dos nosos emigrantes cumpríronse\nSiguiente Entrada siguiente: CORREA


A pílula do día despois ou postcoital é un tratamento de emerxencia que evita, nunha alta porcentaxe, un posible embarazo non desexado en caso de ter unha relación con penetración sen protección.\nSen protección quere dicir: que non empregarás ningún método anticonceptivo ou que se o empregaches tiveches algúns problema como: rotura do preservativo, retención do preservativo na vaxina, esquecemento da píldora anticonceptiva habitual, ou mal ouso de outros métodos.\nNon é un método anticonveptivo como os existentes no mercado para planificar a nosa vida reprodutiva, nin nos protexe das infeccións de transmisión sexual. Lembra que o preservativo é o único método que evita ó mesmo tempo os embarazos non desexados e as Infeccións de transmisión Sexual e oVIH/SIDA.\nActúa de maneira moi sinxela. Se mantiveches unha relación sexual desprotexida con penetración pode ocorrer que un óvulo sexa fecundado e pode ser que non, non podemos sabelo.\nO tratamento poscoital impide a ovulación se esta non se produciu, impide que o óvulo aniñe no útero no caso de que fora fecundado. Obviamente, desta maneira impídese que comece ou embarazo. Polo que, NON É UN TRATAMENTO ABORTIVO. Segundo a definición da Organización Mundial da Saúde asumida pola comunidade científica internacional "o embarazo comeza no momento de implantación no endometrio (paredes do útero) do óvulo fecundado". E o tratamento poscoital actúa con anterioridade ó embarazo.\nSegundo a OMS «os métodos de anticoncepción de emerxencia contribúen a evitar o embarazo de diferentes modos segundo o momento do ciclo menstrual no que se aplican, pero non descolocan un embrión implantado, nin permiten pór termino a un embarazo establecido». En cambio, o tratamento abortivo (RU-486) adminístrase cando xa existe un embarazo diagnosticado e deséxase interromper.\nPara tomala: ¿cando e como?\nDebes tomala entro das 72 horas (3 días) seguintes á relación de risco, tendo en conta que a eficacia vai diminuíndo a medida que van avanzando as 72 horas; canto antes de tome o tratamento, máis efectivo é.\nImportante: Se transcorreron máis de 72 horas (tres días) dende que se produciu o coito sen protección, non empregues as pílulas postcoitais. Acode ao teu centro de saúde, para que persoal cualificado asesóreche e poidas valorar as posibles opcións.\nÉ aconsellable comer antes de tomar as pastillas, xa que contribúe a reducir os posibles efectos secundarios que poden darse.\nSe vomitas durante as dúas horas seguintes á inxestión das pastillas, necesita repetir á toma canto antes. Se vomitas despois de tres horas de tomar os comprimidos, non te preocupes, a medicación xa che fixo efecto.\nNos días posteriores á toma é posible que apareza un sangrado vaxinal. Tamén pode presentarse coincidindo coa seguinte menstruación. Tras isto, sería moi recomendable que acudiras a unha revisión xinecolóxica para realizar un control, e recibir asesoramento sobre método anticonceptivos. Se non se presenta a menstruación na data esperada debes acudir de novo ao teu médico para realizar un test de embarazo. E se estás tomando anticonceptivos orais tes que continuar tomándoos con normalidade.\nOs efectos secundarios son pouco frecuentes, débiles e desaparecen rapidamente. Poden aparecer náuseas, dores de cabeza e desaxustes menstruais.\nNon se precisa ningún recoñecemento médico ou análise previos á súa toma. Poden empregala todas as mulleres ó longo da etapa fértil da súa vida. SE TES DÚBIDAS, PIDE INFORMACIÓN.


As mulleres da cultura galega póñense voz en Muros - Muros - Que pasa na costa\nAs mulleres da cultura galega póñense voz en Muros\nContinúa en marcha a programación no marco do “Fondo de proxectos culturais Xacobeo 2021” que se desenvolve en Muros. Desta volta serán dúas sesións do ciclo “Onde están as Mulleres da Cultura?”, ideado por Patricia Hermida, da empresa Dotbeat!; e que se celebrará os venres 9 e 16 de outubro, ás 19:00 da tarde no Centro cultural e xuvenil de Muros.\nXa saben que o aforo é limitado polo que resulta imprescindible a reserva previa no teléfono 981762294.\nSerán dúas sesións baseadas en experiencias motivadoras de profesionais que traballan en eidos da cultura onde a muller está infrarrepresentada (literatura, artes plásticas, teatro, danza, música, audiovisual) na procura da xeración de referentes reais. As sesións terán dúas partes diferenciadas: unha primeira cun formato similar ás charlas, e posteriormente iniciarase un debate con todas as invitadas, conducido por unha xornalista vencellada á cultura, e onde se analizará como afrontar a produción artística ou técnica trala crise da COVID-19.\nO venres 9 será o turno de:\nOlga Osorio, cineasta, guionista, fotógrafa e profesora audiovisual. As súas curtametraxes foron seleccionadas nalgúns dos festivais máis prestixiosos do mundo, recibindo ao longo da súa traxectoria máis de 100 premios.\nLula Goce, Doutora en Belas Artes pola Universidade de Barcelona, profesional da arte urbana que ven de xirar por medio mundo, pintando murais que transforman barrios desde o respecto á contorna tras un profundo estudo do lugar. A súa arte xa chegou a India, China, Xapón ou Australia.\nPaula Rego, baterista de Agoraphobia. Fixo xiras coa súa banda por Estados Unidos, Inglaterra, Filipinas e percorreu os principais festivais da Península.\nBelén Regueira, Licenciada en Xornalismo pola USC, boa parte da súa labor profesional está vencellada aos medios públicos galegos, na Radio Galega e na TVG, onde presentou o musical Chambo e o faladoiro infantil O país dos ananos.\nO venres 16 tócalle a:\nEli Ríos, escritora. “Aprender a ler e mudar os referentes”, é ao que apela para crear espazos respectuosos para as mulleres e chegar á igualdade. Ela, que medrou pensando que só os homes escribían, hoxe é unha das referentes no mundo literario, con unha produción multipremiada.\nIria Piñeiro, muller de recursos infinitos, é unha actriz polivalente que pasou de interpretar para outros en obras de teatro, series ou programas, a abordar, da man da compañía Chévere, a súa primeira creación autoral “Anatomía dunha Serea”, coa que acadou dous María Casares, denunciando a violencia obstétrica.\nCarmen Senande. Para completar o cartel acompañaranos esta muradana Licenciada en Belas Artes pola Universidade de Salamanca e especialista en museoloxía e en arte contemporánea. Obtivo diversos premios e mencións tanto en pintura como escultura, realizando mostras individuais e colectivas.\nMarta Gómez será a periodista que as guíe o día 16. É máster en Documentais Cinematográficos e Redes Sociais. Traballa en medios de comunicación, especializándose na última década en programas culturais, na actualidade dirixe o Zigzag na TVG.\nAs sesións serán gravadas para a súa difusión posterior e inclusión no Fondo de Proxectos Culturais.\nO sector do Mar trasládalle ao BNG as 5 grandes preocupacións destes tempos\nDúo Minúsculo: Santi Culo, xunto a Minos, volve facernos rir


A Fundación Naturgy activa un fondo solidario para a rehabilitación enerxética de vivendas de familias en situación de vulnerabilidade\nEficiencia enerxética, Fundación Naturgy\nA Fundación Naturgy activou hoxe o Fondo Solidario de Rehabilitación Enerxética co obxectivo de financiar melloras en vivendas de colectivos en risco de vulnerabilidade, inicialmente nas comunidades de Galicia, Cataluña e Madrid.\nA Fundación Naturgy e Cáritas únense a ECODES e a ANERR para formar persoas desempregadas en técnicas de aforro no fogar e eficiencia enerxética\nA Fundación Naturgy, Cáritas Diocesana de Santiago- Interparroquial A Coruña, a Asociación Nacional de Empresas de Rehabilitación e Reforma (ANERR) e a Fundación Ecoloxía e Desenvolvemento (ECODES) asinaron hoxe un convenio de colaboración para desenvolver un proxecto de formación de persoas en situación de desemprego en técnicas de aforro de enerxía no fogar e eficiencia enerxética.\nA Rioxa acollerá o Energytruck, a exposición itinerante sobre enerxía da Fundación Naturgy\nA Fundación Naturgy achega esta semana á Rioxa a súa exposición itinerante sobre enerxía. O Energytruck permanecerá ata o 26 de setembro na zona de El Silo, en Calahorra, e poderase visitar, de xeito gratuíto, de 9:00 a 14:00 h e de 16:00 a 19:00 h. Posteriormente, estará a partir do xoves 27 de setembro en Estella, Navarra.\nA Fundación Naturgy e Cáritas renovan a súa colaboración tras atender a máis de 7.000 persoas en España\nO vicepresidente da Fundación Naturgy e director xeral de Comunicación e Relacións Institucionais da compañía enerxética, Jordi Garcia Tabernero; o presidente de Cáritas, Manuel Bretón; e o director xeral da Fundación, Martí Solà, renovaron hoxe o convenio de colaboración para axudar aos colectivos en risco de vulnerabilidade enerxética en España.\nO novo consumidor de enerxía esixe transparencia, prezos razoables e un uso sostible\nA Fundación Naturgy, organizou esta semana en Barcelona a XIII edición do curso de verán Els Juliols, realizado en colaboración coa Universidade de Barcelona, este ano, baixo a temática ‘O novo consumidor de enerxía’. Durante cinco días, doce expertos de diversos campos relacionados coa tecnoloxía, economía, sociedade, ciencia e comunicación afondaron no perfil do novo consumidor e nas súas inquietudes e intereses dentro do modelo enerxético actual.\nGas Natural Fenosa protexe máis de 30.000 persoas en situación de vulnerabilidade no último ano\nGAS NATURAL FENOSA, durante o primeiro ano de funcionamento do seu Plan de Vulnerabilidade, garantiu a subministración a máis de 30.000 familias en toda España a través de medidas como o aprazamento do pagamento, a colaboración con servizos sociais para a identificación dos clientes vulnerables ou a xestión do bono social.


Pontevedra quere que a Xunta aclare como se poden retomar as verbenas e festas populares - Pontevedra Viva\nLuns 15 de Xuño, 2020 ás 13:50 do Luns 15 de Xuño, 2020\nAs verbenas e festas populares, así como as atraccións de feira, volverán a Galicia a partir do 1 de xullo, segundo establece o decreto sobre a nova normalidade publicado este sábado no Diario Oficial de Galicia (DOGA).\nA medida parécelle "rechamante" e " moi pouco rigorosa" á concelleira de Festas do Concello de Pontevedra, Carme da Silva que está "pendente" de que a Xunta aclare nalgún protocolo o modo no que estas actividades see poden levar a cabo con garantías. "Unha verbena co público sentado non parece unha verbena", comentou.\nEstá previsto que o 1 de xullo se reactiven "as festas, verbenas e outros eventos populares, así como as atraccións das feiras" di o DOGA sen máis aclaracións, algo que "nos sorprendeu" apuntou Carme da Silva.\n"Agardo que a Xunta non faga como coas eleccións, que se poden celebrar pero despois hai que garantir os locais e iso o temos que facer outros", declarou a responsable de Festas.\nGalicia tamén aprazou ata o 1 de xullo a actividade das discotecas e locais de lecer nocturno que, polo momento, poden ter actividade nas súas terrazas ao aire libre, cun límite do 75% de ocupación.\nTamén nesa mesma data esta previsto que se reactiven os establecementos que ofrezan xogos e atraccións recreativas para menores de 12 anos, espazos de xogo e entretemento e establecementos para a celebración de festas infantís.\nGalicia sairá do estado de alarma o luns ao aceptar o Goberno a petición da Xunta


Clausura da segunda edición do curso Big Data. Ourense | Por GaliciaBaixo\nO CEO (Conselleiro delegado) da empresa galega Nortempo, César Ruiz Alonso, foi o encargado da masterclass final da segunda edición do Curso de Big Data. Trátase dunha actividade de formación pioneira, froito da colaboración entre o Concello de Ourense e a Fundación Telefónica, para ofrecer formación en competencias dixitais e tecnolóxicas co gallo de facilitar a inclusión laboral dos ourensáns e ourensás neste novo nicho empresarial.\nRuiz Alonso impartiu unha ponencia sobre “O impacto de Big Data e a transformación dixital en recursos humanos”. Foi inmediatamente despois da presentación da clausura a cargo do alcalde de Ourense, Jesús Vázquez, nunha xornada que tamén incluiu a exposición de proxectos de Big Data a cargo dos alumnos e a entrega de diplomas por parte do concelleiro de Promoción Económica, Jorge Pumar.\nO alcalde de Ourense, Jesús Vázquez, cualificou a intervención de César Ruiz Alonso coma “un paso máis alá do que ven sendo habitual nestes cursos”. “Ofrecémosvos a formación, pero tamén a posibilidade de que entredes en contacto directo cos que máis saben do noso mercado de traballo, para que poidades maximizar os vosos esforzos á hora de atopar un emprego”, dixo o rexedor.\nNa súa intervención o alcalde salientou o papel xogado pola Concellería de Promoción Económica, a través das actividades na Molinera que teñen convertido este espazo nun “referente fundamental para incorporar coñecementos estratéxicos a todo tipo de públicos e prepararnos para afrontar con éxito os desafíos do século XXI”.\nNesta segunda edición do curso Big Data Busines, participaron un total de 20 alumnos, que recibiron 200 horas de formación a cargo de reputados profesionais do sector no que está a supoñer unha aposta decidida do Concello e da Fundación Telefónica por promover unha empregabilidade de calidade entre a cidadanía.\nNa actualidade as “Big Data” son unha das habilidades máis demandadas polas empresas a nivel nacional e internacional, e nada mellor que axudar nesa conexión entre empresas e emprendedores que facendo “networking”. O curso, que comezou o 28 de xaneiro, foi totalmente gratuíto para os participantes.\nO curso, que comezou o 28 de xaneiro, realizouse no marco do Programa Conecta Emprego da Fundación Telefónica en colaboración co Concello e foi totalmente gratuíto para os participantes. Desenvolveuse no Centro de Innovación Social Dixital La Molinera, de 8:30 a 14:30 horas. Estaba aberto á participación de calquera persoa con máis de 18 anos e estudos básicos ou medios (ESO, Bacharelato, FP Básica, FP Grao Medio). Os alumnos foron elixidos tras a súa pre inscrición e logo de superar un test de aptitude lóxico-matemática , así como unha entrevista.\nAo longo da súa formación, o alumnado desenvolveu a súa capacidade de conceptualizar proxectos de transformación dixital, aprenderon metodoloxías de visualización e adquiriron coñecemento do potencial das disciplinas que configuran o Big Data: Arquitectura Big Data, Enxeñería Big Data, Data Science/Machine Learning y Data Visualización.


Ver mellor e sentir máis | Maria do Cebreiro Rábade Villar\nEva Veiga pertence a unha tradición forte culturalmente na poesía occidental pero que, por razóns que tentarei esclarecer aquí, deu froitos ben escasos na poesía galega. E iso engádelle ainda mais valor á súa procura: necesitamos que Veiga sexa leal ao seu apelido e abra un suco na poesía galega por onde, con algo de fortuna, outros e outras seguirán transitando.\nComo nomear o suco? Poderiamos dicir que o que Veiga fixo en Soño e vértice afunde as súas raíces na longa tradición da poesía meditativa, que adoito vinculamos aos metafísicos ingleses (é o caso de John Donne, tan querido por José Ángel Valente) mais que deixou tamén pegadas substanciais no xénero hispánico dos soños, desde o homónimo libro de Quevedo a aquel marabilloso Primer Sueño onde Sor Juana —a mexicana que foi monxa porque para unha muller ese parecía o único xeito de ler e escribir en liberdade—, se interrogaba sobre o significado da forma das pirámides. Soño e vertixe.\nAo longo do século XX a poesía conceptual irrompeu na modalidade retórica da vanitas (tan antiga como o Eclesiastés) para nos lembrar que unha meditación non ten por que ser unha penitencia. A diferenza dos preceptos dos moralistas, a poesía meditativa sostén que aquilo que vemos é aquilo que nos mira e que aquilo que escoitamos é aquilo que nos escoita. Unha das maiores aprendizaxes do poema é a reversibilidade, e nese novo “reparto do sensible” (diría Rancière) Eva Veiga sabe que non lles hai que ter medo ás sensacións.\nSe a proposta de Eva Veiga, tal e como apuntabamos ao comezo, é singular é porque se arreda da orientación dominante na tradición especulativa da poesía galega. Rosalía de Castro funda para nós a posibilidade dunha poesía metafísica que non renuncia a dúas marcas características: a transparencia na dicción e a emotividade. No entanto, ao longo do século XX os poetas que fixeron do poema unha procura intelectual polo xeral renunciaron a eses dous ideais que son, en cambio, valores substanciais de Soño e vértice. Porque a “emoción evocada no acougo”, na célebre definición de Wordsworth, é unha das chaves deste libro.\nNon terlles medo aos afectos equivale, a miúdo, a facer sentir. O sensible é a porta fundamental de acceso ao poema, e en virtude diso Soño e vértice instaura unha particular lóxica da sensación que impugna a idea de que a literatura é un xénero ficcional e instaura a conexión indisoluble entre a poesía e a verdade. A “poesía non é literatura”, dicía Gamoneda, porque nos ensina a desconfiar das aparencias. Desde a marabillosa cita de Blanchot que abre o libro, Eva Veiga sostén que o real non se xoga na realidade, senón nos soños. Noutras palabras: os poemas que son dignos dese nome non nos cegan porque nos tapen os ollos senón porque son tan verdadeiros que nos deslumbran.\nDe Eva Veiga (actriz, poeta, xornalista, música) podería dicirse que fai ben moitas cousas ou tamén, e máis precisamente, que fai moi ben dúas cousas esenciais: ver e escoitar. A poesía non é un xénero literario senón un xeito de estar no mundo. Non porque, como repetían os situacionistas, os poemas vulneren a relación entre a arte e a vida, pois cada vez que a nosa intelixencia di cruzar unha fronteira entre dous termos en realidade non fai máis que confirmala. A razón pola que a poesía é un modo de ser é, ao mesmo tempo, máis sinxela e máis complexa do que a tradición sostén, e poderia defenderse do seguinte xeito: da man deste libro de Eva Veiga, volvemos aprender que os bos poemas nos aprenden a sentir máis e a ver mellor. Ver mellor e sentir máis: niso e non noutra cousa consiste a poesía.\nSobre o libro Soño e vértice de Eva Veiga, lido no acto de entrega do Premio da Crítica Española ao mellor poemario en lingua galega (Santiago de Compostela, 24 de maio de 2017) e ilustrado cunha imaxe do filme de Margarita Ledo A cicatriz branca.


Os portos deportivos galegos superan por primeira vez as 10.000 embarcacións en tránsito | Noticias de Galicia | CRTVG\nPublicado o 11/02/2019 16:30\nO sector da náutica de recreo deixa en Galicia cifras históricas en 2018. Por primeira vez, os portos deportivos superan as 10.000 embarcacións en tránsito. Trátase dunha cifra considerable se temos en conta que hai sete anos só entraban nos portos galegos arredor de 4.000 barcos de recreo. Este importante incremento responde a un intenso labor de promoción desenvolvido nas feiras internacionais de Europa e tamén á completa oferta turística e de servizos que os visitantes atopan en Galicia. Os esforzos diríxense agora á captación de novos visitantes dos países nórdicos e tamén á promoción do próximo Xacobeo de 2021.\nGalicia posúe unha completa oferta de náutica deportiva que esperta o interese de moitas embarcacións que chegan en tránsito procedentes, fundamentalmente, de países como Francia, Irlanda ou a Gran Bretaña. O ano pasado foron máis de 10.000 os barcos que chegaron aos portos galegos. É un aumento dun 150 % se tomamos como referencia hai sete anos, cando só chegaban unhas 4.000 embarcacións. Son datos de Portos de Galicia, que está a desenvolver un intenso labor de promoción internacional deste sector que deixa un volume de negocio de arredor de 3 millóns de euros na nosa comunidade.\nJosé Juan Durán Hermida, presidente de Portos de Galicia: "A Xunta de Galicia ten como obxectivo estratéxico fidelizar ese importante número de visitantes que chegan aos nosos portos atraídos polo seu deseño, os servizos que se prestan. En definitiva, por unha oferta turística de calidade".\nOs esforzos diríxense agora cara ao mercado dos países nórdicos e á promoción para o ano santo do 2021.\nO Celta recorre a expulsión de Maxi


BIBLIOTECA DE SECUNDARIA DO CPI VIAÑO PEQUENO (TRAZO): 01/01/2020 - 02/01/2020\nBook trailer (XXXI): "Volverás, golfiño", de Andrea Maceiras. Realizado por Lúa Edreira Martínez\nUnha nova entrega no noso recuncho de realización youtubeira, velaquí o Book tráiler da novela Volverás, golfiño, de Andrea Maceiras, con ilustracións de Víctor Rivas (col. Merlín. Xerais, 2014). Realización youtubeira: Lúa Edreira Martínez, 1º ESO, CPI Viaño Pequeno (Trazo)\nNo hay comentarios: en miércoles, enero 29, 2020 Enlaces a esta entrada\nConta de Libros (XXVII): Chamábase Luís, de Marina Mayoral\nChamábase Luís é un libro moi interesante, xa que trata de un tema delicado como é o das drogas, e vexo moi importante que se trate porque aínda que hoxe en día estea máis normalizado o tema aínda faltan algúns aspectos por entender ou explicar na sociedade, a xente non entende a dor que pasan as familias.\nÁ parte do tema das drogas tamén trata os conflitos familiares de épocas anteriores á nosa.\nNon é fácil escoller personaxe favorito, xa que hai persoas que inflúen moito na novela, pero se tivera que escoller, sen dúbida sería Rosa. Rosa paréceme unha boa persoa que sempre sabe que dicir ou facer. É unha muller loitadora e sempre vai facer o que poida por salvar a seus fillos e defendelos. Ten unha gran debilidade por Luís, xa que é o fillo con máis problemas, pero iso non lle fai perder os estribos.\nA obra é curtiña e fácil de ler, o vocabulario da novela é doado, pero ten algunhas palabras complexas. Se queres saber algo máis do libro so tes que lelo.\nBook tráiler (XXX): "Chamábase Luís", de Marina Mayoral. Realizado por Uxía Beiras Rivas\nUnha nova entrega no noso recuncho de realización youtubeira, o Book tráiler da novela Chamábase Luís, de Marina Mayoral (col. Fóra de Xogo, Xerais, 2007). Realización youtubeira: Uxía Beiras Rivas, 3º ESO, CPI Viaño Pequeno (Trazo)\nNo hay comentarios: en miércoles, enero 22, 2020 Enlaces a esta entrada\nBook tráiler (XXIX): "Palabras de Caramelo", de Gonzalo Moure. Realizado por Irene Iglesias Domínguez\nUnha nova entrega no noso recuncho de realización youtubeira, o Book tráiler da novela Palabras de Caramelo, de Gonzalo Moure, con ilustracións de Fernando Martín Godoy (col. Sopa de Libros. Xerais, 2003). Realización youtubeira: Irene Iglesias Domínguez, 1º ESO, CPI Viaño Pequeno (Trazo)\nConta de Libros (XXVI): A esmorga, de Eduardo Blanco Amor\nA esmorga. Eduardo Blanco Amor. Galaxia.\nA esmorga é un libro que trata numerosos temas, coma o alcoholismo, abuso policial, machismo, homosexualidade, etc, e fai diferentes críticas cara á sociedade da época.\nO momento que máis me gustou do relato, foi sen dúbida, cando os tres compañeiro pelexan e, sen querer, prende o lume no pazo. É un acontecemento totalmente inesperado, que te colle por sorpresa. Isto mesmo ocorre co final. Este, non se semella nin un chisco ao que calquera pode pensar.\nO personaxe que máis me gusta é Cipriano, o protagonista. Na miña opinión está moi ben caracterizado, e adáptase á perfección ao prototipo de home da época.\nEn canto ao vocabulario, a obra transcorre nun aldea ás aforas de Ourense. Este feito fai que o falar sexa diferente ao noso e, poida resultar un pouco complexa a comprensión, pero paga a pena.\nDito isto, recoméndovos moito este libro porque realmente me gustou, pero dende o meu punto de vista, creo que é máis axeitado para mozos e mozas, quizais, cun ou dous anos máis.\nÉ un libro que me gustou moito, pero tamén é difícil de ler. Dá moitas voltas, explica moitísimo pero é divertido. Tíveno que ler dúas veces para entendelo ben.\nO momento máis divertido foi cando prenderon o lume ao pazo onde vivía un familiar do Milhomes e se botaron a correr medio espidos. As mortes do Bocas e do Cibrán era o que menos me esperaba, aínda que lle dá emoción ao final\nO meu personaxe preferido é o Cibrán, é o que conta toda a historia e paréceme unha boa persoa e moi inocente. O bocas e o Milhomes, tampouco me desagradaron.\nO final gústame moito, non o esperaba e tampouco o cambiaría. O que si que cambiaría, sería a linguaxe, é antiga e iso faino difícil de ler. Unha vez que o pillas, é bastante rápido de ler e engánchate porque xa non sabes que máis poden facer eses tres.\nO tema é moi interesante e divertido, tres homes de esmorga que o pasan moi ben, non perden o tempo. Beben, rouban, queiman un pazo, entran nunha casa, un mata a outro... A min gustoume.\nNesta narración de Eduardo Blanco Amor o tema principal é un día enteiro de esmorga de tres personaxes, e o que ocorre nesas 24 horas e as súas consecuencias.\nO momento que me pareceu máis importante para min foi cando queimaron o pazo, pois foi o que arruinou todo, máis do que xa estaba mais, o momento que máis me gustou ou que máis me fixo rir foi cando entraron no pazo dos Andrada por segunda vez e descubriron o segredo da muller fermosa da cal estaban namorados dende a primeira vez que a viron.\nPareceume interesante a súa trama pero o seu vocabulario resultoume bastante difícil de comprender e iso fixo que tardara máis en lelo, posto que estaba escrito en galego dialectal da zona ourensá, aínda así iso non quere dicir que non me gustase e non lle faría ningún cambio. Tamén me gustaron os seus personaxes secundarios.\nEste libro conta con moitos xiros na acción da trama polo que fai que te enganche.\nÉ un libro que recomendo e que te animo a ler!\nO libro trata duns 3 homes que van de festa (esmorga), foron ao primeiro bar e emborracháronse e aí comezou a historia. O tema paréceme diferente, moi divertido e entretido de ler.\nO personaxe que máis me gustou foi Cibrán porque non foi o máis agresivo nin o máis gracioso pero si o máis intelixente e influínte na narración. Outro que tamén me gustou foi o Bocas porque me pareceu o máis agresivo e menos intelixente e iso fai que sexa o máis gracioso.\nEu o que cambiaría sería que Cibrán non se suicidase e non lle pasase nada malo e que o Bocas non lle fixese nada malo á muller do vertedoiro. Eu cambiaria o final por un menos agresivo, por exemplo: o Bocas non fora a violar a muller e a seducise como a xente normal. E que a Cibrán non lle pasase nada malo porque é bo home.\nA linguaxe era diferente porque se escribiu en galego dialectal da zona ourensá.\nEu recomendo este libro porque ten un tema diferente e poucas páxinas, así que ao lelo pasas unha tarde moi entretida e chea de risas.\nMiguel Mariño Martínez (4º ESO)\nVou comentar este libro que trata dun home que narra durante un período de tempo as súas aventuras xunto cos seus dous amigos.\nÉ un libro entretido aínda que o vocabulario é complexo. Gústame debido a que todo se desenvolve nunha vila deixada da man de Deus. Todo comeza cando os amigos e o protagonista saen de festa, ao que a novela lle chama saír de esmorga, estes pásanse coa bebida e acaban facendo toleadas como entrar nunha casa valada, ou queimar sen querer un pazo cando só querían quentarse e pasar a noite.\nO tema paréceme diferente debido a que Cibrán (o personaxe principal) está nunha loita interna entre asentar ou seguir sendo un cabeza tola.\nO momento máis importante podo dicir que foi cando a policía interroga a Cibrán e morre aínda que non se aclara a causa da morte se foi porque o matan a golpes ou se colle a navalla e se suicida.\nÉ un libro que recomendaría se tivese un vocabulario máis sinxelo porque baixo o meu punto de vista axilizaría a lectura.\nBook tráiler (XXVIII): "Palabras de Caramelo", de Gonzalo Moure. Realizado por Ana Viqueira García\nUnha nova entrega no noso recuncho de realización youtubeira, o Book tráiler da novela Palabras de Caramelo, de Gonzalo Moure, con ilustracións de Fernando Martín Godoy (col. Sopa de Libros. Xerais, 2003). Realización youtubeira: Ana Viqueira García, 1º ESO, CPI Viaño Pequeno (Trazo)\nNo hay comentarios: en miércoles, enero 15, 2020 Enlaces a esta entrada\nBook tráiler (XXVII): "O diario violeta de Carlota", de Gemma Lienas. Por Sonia Muíño Riomayor\nVelaquí unha nova entrega no noso recuncho de realización youtubeira. O Book tráiler da novela O diario violeta de Carlota, de Gemma Lienas (col. Costa Oeste. Galaxia, 2003). Realización youtubeira: Sonia Muíño Riomayor, 2º ESO, CPI Viaño Pequeno (Trazo)\nNo hay comentarios: en martes, enero 14, 2020 Enlaces a esta entrada\nBook trailer (XXXI): "Volverás, golfiño", de Andre...\nConta de Libros (XXVII): Chamábase Luís, de Marina...\nBook tráiler (XXX): "Chamábase Luís", de Marina Ma...\nBook tráiler (XXIX): "Palabras de Caramelo", de Go...\nConta de Libros (XXVI): A esmorga, de Eduardo Blan...\nBook tráiler (XXVIII): "Palabras de Caramelo", de ...\nBook tráiler (XXVII): "O diario violeta de Carlota...


Apelido Busto Toponímia, Etimoloxía, Heráldica e Distribución do Apelido Busto en Apelidos de Galicia\nEstá relaccionado cos apelidos Bustelo, Bustos.\n1.- Parte superior do corpo humano, desde o pescozo ata a cintura.\n2.- Peza de escultura que representa a cabeza e a parte superior do tórax dunha persoa.\n3.- Extensión de terra destinada a pasto do gando.\n(3)- Franco Grande, X.L., Diccionario galego-castelán e vocabulario castelán-galego, Editorial Galaxia, 1968 .\nDatos de Orixe engadidos ou actualizados o 28 de Xaneiro do 2019 .\nden Galicia atopamos os seguintes lugares\ncoa grafía Busto\n- na parroquia de San Pedro de Buxantes, no concello de Dumbría (Coruña, A).\n- na parroquia de Santa María de Cabanela, no concello de Navia de Suarna (Lugo).\n- na parroquia de San Martiño de Cerceda, no concello de Cerceda (Coruña, A).\n- na parroquia de San Cristovo de Corzón, no concello de Mazaricos (Coruña, A).\n- na parroquia de San Martiño de Ermedelo, no concello de Rois (Coruña, A).\n- na parroquia de Santa María de Ordoeste, no concello de A Baña (Coruña, A).\n- na parroquia de San Pedro de San Martín de Neira de Rei, no concello de Baralla (Lugo).\n- na parroquia de Santa María de Silvela, no concello de Friol (Lugo).\n- na parroquia de San Martiño de Visantoña, no concello de Mesía (Coruña, A).\ncoa grafía Busto de Frades\n- na parroquia de Santa María de Cornanda, no concello de Brión (Coruña, A).\ncoa grafía Busto Redondo\n- na parroquia de Santo André de Lousada, no concello de Xermade (Lugo).\ncoa grafía O Busto\n- na parroquia de San Mamede de Abalo, no concello de Catoira (Pontevedra).\n- na parroquia de Santiago de Cedrón, no concello de Láncara (Lugo).\n- na parroquia de San Pedro de Dimo, no concello de Catoira (Pontevedra).\n- na parroquia de Santa María de Fisteus, no concello de Curtis (Coruña, A).\n- na parroquia de San Xoán de O Freixo, no concello de As Pontes de García Rodríguez (Coruña, A).\n- na parroquia de Santa María de Saa, no concello de A Pobra do Brollón (Lugo).\n- na parroquia de San Xulián de Santa Sabiña, no concello de Santa Comba (Coruña, A).\ncoa grafía Bustofreán\ncoa grafía Bustofrío\n- na parroquia de San Xoán de Lóuzara, no concello de Samos (Lugo).\ncoa grafía Bustomaior\n- na parroquia de San Pedro de A Porta, no concello de Sobrado (Coruña, A).\ncoa grafía Bustomeao\n- na parroquia de San Xurxo de O Cadramón, no concello de O Valadouro (Lugo).\ncoa grafía Bustos\n- na parroquia de San Cristovo de O Souto, no concello de A Peroxa (Ourense).\ncoa grafía Bustoseco\n- na parroquia de San Fins de Ribasieira, no concello de Porto do Son (Coruña, A).\ncoa grafía O Río de Busto\n- parroquia de San Facundo de Busto, no concello de Lalín (Pontevedra).\n- parroquia de San Pedro de Busto, no concello de Santiago de Compostela (Coruña, A).\nDatos de Toponimia engadidos ou actualizados o 28 de Xaneiro do 2019 .\n/ DistribuciónTotal en Galicia 2181 apelidos.\nEn A Coruña: nos concellos de A Coruña (250), Coristanco (82), Zas (81), Santiago de Compostela (72), Carballo (47), Vimianzo (45), Arteixo (43), Noia (38), Rois (36), Culleredo (35), Ordes (30), Ponteceso (29), Cambre (29), Cee (28), Lousame (27), Abegondo (23), Cedeira (20), Laxe (20), Malpica de Bergantiños (19), Cesuras (19), Padrón (13), Oza dos Ríos (12), Ferrol (12), Outes (11), Muxía (11), Teo (11), Toques (11), Negreira (10), Santa Comba (10), Narón (9), Oleiros (9), Cabana de Bergantiños (8), Cariño (7), Carral (7) e Carnota (7).\nEn Lugo: nos concellos de Lugo (184), Friol (51), As Nogais (47), Palas de Rei (27), Pedrafita do Cebreiro (21), Triacastela (10), Guntín (8), Sarria (7) e Monterroso (7).\nEn Pontevedra: nos concellos de Catoira (118), Valga (77), Vigo (54), Vilagarcía de Arousa (53), Pontevedra (39), Caldas de Reis (31), Meis (30), Barro (25), Poio (22), Mondariz (14), Lalín (7), Agolada (6) e Cambados (6).\nEn A Coruña: nas comarcas de A Coruña (405), Bergantiños (209), Terra de Soneira (131), Santiago (90), Noia (80), O Sar (51), Ferrol (47), Betanzos (43), Fisterra (43), Órdes (36), Terra de Melide (19), Barcala (14), Ortegal (11), Barbanza (11), Muros (11) e Xallas (10).\nEn Lugo: nas comarcas de Lugo (249), Os Ancares (78), A Ulloa (34), Sarria (22), A Terra Chá (8) e Quiroga (7).\nEn Ourense: nas comarcas de Ourense (17) e O Ribeiro (7).\nEn Pontevedra: nas comarcas de Caldas (231), O Salnés (94), Pontevedra (86), Vigo (64), Deza (17) e O Condado (15).\nNo estado español: a maioria na provincia de Asturias, e podémolo atopar (por mor da emigración) nas provincias de Burgos, Sevilla, Navarra, Biscaia, Cádiz, Madrid, Barcelona, Guipúscoa, Álava, A Rioxa, Valladolid, León, Málaga, Cantabria, Huelva, Granada, Badaxoz, As Palmas, Castelló, Valencia, Zaragoza, Lleida, Illas Baleares, Tarragona, Cuenca, Huesca e Alacante.


“A Nave Espacial” un novo espazo multiusos no Paseo Marítimo de Sada\nSubvencións para a organización de actividades culturais do exercicio 2020\nSada renovará o seu parque móbil de servizos e seguridade co plan de aforro e investimentos da Deputación.\n- O goberno municipal leva ao pleno extraordinario de mañá un investimento en vehículos destinados á policía local, á brigada de servizos e ao servizo de emerxencias municipal.\nMiguel Orro Muiños, do Natural Sport Sada, ouro no Open de Holanda de taekwondo\n-O xoven deportista recibiu a felicitación do Concello a través de Zeltia García, concelleira de deportes, "polo seu importante éxito deportivo logrado en Eindhoven". Sada, 16 de marzo 2016. O taekwondista Miguel Orro Muiños, de 16 anos, gañou a Medalla de Ouro no Open de Holanda de Taekwondo, un dos campionatos máis duros do circuíto europeo, celebrado o pasado domingo na cidade de Eindhoven. A pesar da súa mocidade, Miguel Orro Muiños atesoura no seu curriculum numerosos títulos. A principios de 2012 proclamouse campión galego infantil; a finais dese ano xa se converteu en campión de España en categoría minimosca (menos de 33 quilos) e en xaneiro de 2013 colgouse o ouro no Campionato de Europa de Taekwondo por clubs que se celebrou en Atenas (Grecia). Recentemente logrou a medalla de ouro do Campionato de España Junior O xoven deportista que adestra co club Natural Sport en Sada, recibiu a felicitación do Concello a través de Zeltia García, concelleira de deportes "polo seu importante éxito deportivo logrado en Eindhoven".\nXornadas Escolares de Patinaxe de Velocidade\nNORMATIVA XORNADA ESCOLAR DE PATINAXE


O portal do comercio galego de venda online – Galicia 24 Horas\nBy chus on 7 febrero, 2012 Comentarios desactivados en O portal do comercio galego de venda online\nClickee na imaxe para acceder ó portal\nA Consellería de Economía e Industria e a Federación Galega de Comercio presentaron esta mañá o portal de comercio electrónico comerciogalicia.es, unha plataforma que permitirá ao sector ofrecer un escaparate conxunto para a venda a través de internet. O portal, que será xestionado pola Federación Galega de Comercio, conta cun deseño atractivo e sinxelo, e ofrece servizos de envío e de pagos unificados, así como vantaxes como a venda por lotes, permitindo mercar en distintas tendas cunha soa transacción económica.\nO conselleiro de Economía e Industria, Javier Guerra, salientou que a posta en marcha de comerciogalicia.es permite aos comerciantes galegos «abrirse a novos mercados, conseguir clientes para os seus negocios e ofrecer novos e mellores servizos aos consumidores que xa confían neles día a día, combinando a súa actividade comercial tradicional coa venda a través de internet».\nO titular de Economía e Industria, quen asegurou que «con iniciativas coma esta conseguimos un sector comercial máis competitivo e dinámico», lembrou que «o impulso á modernización e dinamización do comercio de proximidade é un dos eixos estratéxicos da actuación da Consellería». Guerra lembrou que «Economía e Industria traballa man a man co sector dotándoo das ferramentas e apoios necesarios, como o Plan Ágora- Agora recomercia, onde se plasma a estratexia comercial da Xunta, ou co desenvolvemento da Lei de Comercio Interior de Galicia».\nA posta en marcha desta web, para a que agora comeza o proceso de captación de establecementos, enmárcase na constante colaboración para o impulso ao sector da Consellería de Economía e Industria coa Federación, á que se levan destinado tres millóns de euros no que vai de lexislatura.\nO conselleiro, quen salientou que o fomento do asociacionismo é fundamental para contar cun sector cada día máis forte, recordou que grazas á colaboración entre ambas entidades «se puxeron en marcha numerosas inciativas centradas na información, a formación e a promoción do comercio de proximidade».\nEntre estas iniciativas destacan o mantemento do Gabinete de Asistencia da Federación Galega de Comercio, destinado a asesorar ás asociacións de comerciantes, a posta en marcha da campaña de dinamización do consumo As compras na túa vila teñen premio ou a reactivación da campaña de formación en inglés.\nOportunidades que ofrece o comercio electrónico ás pemes e ás microempresas para acceder a máis clientes e a unha maior cobertura xeográfica\nA secretaria xeral de Modernización e Innovación Tecnolóxica, Mar Pereira, indicou que «debemos apostar activamente pola dinamización das TIC as nosas empresas para poder competir nun escenario máis global e competitivo». A responsable de novas tecnoloxías inaugurou esta mañá a Xornada «As TICs e os Social Media: Claves para a Competitividade», organizadas por Telefónica.\nNa súa intervención, Mar Pereira recordou que aínda existe unha importante fenda dixital entre as pemes e as microempresas da Comunidade no que a presenza en Internet se refire. O 98% das pemes galegas dispoñen de conexión a Internet, e case un 65% delas contan con páxina web, situándose en valores moi próximos aos acadados a nivel estatal, Sen embargo no caso das empresas de menos de 10 empregados, nas que o 64% dispoñen de acceso a internet e soamente o 27,4% delas contan con páxina web.\nPara a secretaria xeral estes resultados reflicten que aínda queda camiño por recorrer no proceso de dixitalización das pemes. Nunha contorna cada vez mais dixital e interconectada, dispor de acceso e presenza en internet constitúe un elemento clave para que as empresas galegas poidan abrirse ao mundo e dar visibilidade ao seu negocio así como un factor imprescindible de subsistencia.\ncomerciogalicia.es from Federación Galega de Comercio on Vimeo.\nNeste sentido, Mar Pereira sinalou que «o comercio electrónico representa unha das mellores oportunidades que ofrecen as TIC para acceder a máis clientes potenciais e a unha maior cobertura xeográfica». E as empresas galegas tamén teñen un reto por diante xa que datos de 2010 revelan que mentres que o 38% das pemes galegas comprou bens e servizos a través do comercio electrónico, só o 17% vendeu a través de Internet.\nPor iso, «debemos tomar consciencia –sinalou- de que esta nova canle de comercialización non é cousa de grandes firmas, senón que aporta beneficios ao sector empresarial no seu conxunto, independentemente do seu tamaño».\nEn España o eCommerce presenta un crecemento exponencial e segundo o último informe sobre comercio electrónico en España realizado pola CMT (Comisión do Mercado das Telecomunicacións), tivo un aumento interanual do 23,1%, cun volume de negocio de 2.055,4 millóns de euros.\nPor outra banda, a responsable de Modernización fixo fincapé na importancia e o impacto que teñen as redes sociais na estratexia empresarial en canto establecen unha nova forma de darse a coñecer e de relacionarse co mundo. Así, a rede social Facebook conta actualmente con mais de 800 millóns de usuarios á que seguen outras como Twitter que xa supera os 200 millóns.\nDesde a Xunta de Galicia tamén existe unha evidente vontade de darlle prioridade ás súas relacións coa cidadanía e empresas a través da súa presenza nas redes sociais e a posta en marcha de servizos web propios da web 2.0.\nAsí, coa recente aprobación do Decreto que regula a presenza da Administración en Internet, a Xunta materializa o seu obxectivo de impulsar as redes sociais como canle de diálogo, participación e interacción coa cidadanía, asentando así as bases dunha futura e-democracia. A este respecto, en decembro de 2011, xa existían un total de 96 canais nas redes sociais nas Consellerías da Xunta de Galicia.\nImpulso do Open Data e da Banda Larga\nEste decreto aborda tamén a reutilización de datos que obran en poder do sector público, ao impulsar o movemento Open Data na Xunta de Galicia. Esta medida constitúe un elemento xerador de emprego e riqueza ao abrir a posibilidade de novas oportunidades de negocio para emprendedores que poden crear novas aplicacións, servizos e produtos en base a esta información.\nPero todas as medidas e avances na implantación das TIC non serían posible sen a extensión das infraestruturas de telecomunicacións. De aí a relevancia do Plan Banda Larga, a través do cal a Xunta de Galicia asume o compromiso de facilitar o acceso á rede a todos os galegos no horizonte do 2013.\nDesde a súa posta en marcha, en febreiro de 2010, e grazas ao desenvolvemento de actuacións enmarcadas no mesmo, a finais de 2011 o 87,35% dos galegos xa podían acceder a este servizo e case o 75% dos parques empresariais e polígonos industriais que carecían de cobertura xa dispoñían de posibilidade de conectarse á rede.\nNo marco deste plan seguirase a traballar para posibilitar no 2012 o acceso á banda larga ao 91,38% dos galegos e a máis do 90% dos parques empresariais e polígonos industriais con carencias de cobertura da nosa comunidade.\nO portal do comercio galego de venda online added by chus on 7 febrero, 2012


Preguntas frecuentes Voluntariado\nQuedaches con algunha dúbida? Ponte en contacto connosco se necesitas ampliar a información.\nO voluntariado é o conxunto de actividades de interese xeral que teñen carácter solidario, sempre que a súa realización sexa libre, se leven a cabo sen contraprestación económica ou material, e que se desenvolvan a través de entidades de voluntariado conforme a programas concretos, tanto dentro como fóra do territorio español.\nQue se consideran actividades de interese xeral?\nSon actividades de interese xeral as vinculadas coa acción social e os servizos sociais, as de natureza sociosanitaria, de defensa dos dereitos humanos, da infancia, das persoas con discapacidade, da efectividade dos dereitos en condicións de igualdade das mulleres, educativas, de cooperación ao desenvolvemento, de loita contra a pobreza e a exclusión social, culturais, de defensa do patrimonio cultural, científicas, de fomento do uso de novas tecnoloxías, de protección civil, de prevención de situacións de emerxencia, de protección de persoas consumidoras e usuarias, deportivas, de lecer e tempo libre, de defensa ecolóxica e protección do medio ambiente, de defensa dos dereitos lingüísticos, de dinamización do mundo rural, de defensa da economía ou da investigación, de desenvolvemento da vida asociativa, de fomento da acción voluntaria ademais de todas aqueloutras que poidan contribuír á consecución dos principios da acción voluntaria.\nQue non é voluntariado?\nAs actividades illadas ou esporádicas, periódicas ou non, prestadas á marxe de entidades de voluntariado, as executadas por razóns familiares, de amizade ou de boa veciñanza. Ademáis, no voluntariado non pode substituír nunca o traballo remunerado ou a prestación de servizos profesionais retribuídos.\nEntón, se quero facer un voluntariado tería facelo a través dunha entidade de acción voluntaria?\nQue son as entidades de acción voluntaria?\nSon entidades de acción voluntaria aquelas entidades legalmente constituidas, que non teñen ánimo de lucro, isto é, que non buscan beneficio económico, e que de modo organizado e estable realizan programas específicos de voluntariado.\nPoden ser entidades privadas ou públicas (é dicir, unha administración: Estado, Xunta, concellos, deputacións...).\nComo sei que unha entidade é de acción voluntaria?\nA Xunta ten un Rexistro de Entidades de Acción Voluntaria. Podes utilizar o buscador da seguinte ligazón: https://voluntariadogalego.org/entidades\nTeño que ser maior de idade para facer un voluntariado?\nNon. As persoas menores de idade poderán participar en programas e proxectos de voluntariado especificamente adaptados ás súas características, mediante autorización expresa das súas nais, pais, titores ou da institución que os teña ao seu cargo, con respecto en todo caso á vontade da ou do menor.\nQue teño que facer se quero ser persoa voluntaria?\nO primeiro paso é pensar ben cales son os teus interereses e que podes facer polos demais. Analiza as entidades da túa zona, fala con elas e decide. E pensa ben cal é o tempo do que dispoñes.\nUnha vez que o teñas decidido, deberás poñerte en contacto coa entidade que elixiras e presentar a túa petición por escrito. A entidade ten a obriga de proporcionarche a información, formación e o asesoramento adecuado, así como os medios que precises. Tamén terán que facerche unha póliza de seguro.\nXa, pero como busco un voluntariado na Coruña?\nO Concello abriu a Oficina Municipal do Voluntariado. Alí botaranche unha man.\nOficina Municipal de Voluntariado:\nRúa Castiñeiras, 23 - baixo (zona Cuatro Caminos)\nHorario de atención presencial para consultas (cita previa) de luns a venres (agás festivos) de 09:00 a 14:00 h\nTeléfonos: 981 184 200 - Extensións: 33022 / 33016\nPunto de apoio do Paseo das Pontes\nPaseo das Pontes s/n (tamén acceso pola Ronda de Nelle, á altura do nº 140)\nHorario de atención presencial para consultas e asesoramento (sen cita): martes e xoves de 17:00 a 19:00 h\nTeléfono: 652 547 925\nComo poderei acreditar que fixen un voluntariado?\nAs entidades teñen a obriga de faciltarte unha certificación da túa participación na que se expresen, polo menos, a súa natureza e as datas nas que as realizaches. Se o solicitas, tamén terán a obriga de remitilo ao Rexistro de Acción Voluntaria para que podas acreditar o teu historial de experiencias na acción voluntaria.


A carga de traballo nos xulgados de Vilagarcía triplica o límite de saturación | Alternativas na Xustiza\nA carga de traballo nos xulgados de Vilagarcía triplica o límite de saturación\nImaxe: Mónica Irago\nO volume de casos pide a creación dunha cuarta sala que, con todo, desapareceu das memorias do TSXG.\nO volume de traballo nos tres xulgados de instrución e primeira instancia de Vilagarcía continúa sendo esgotador a pesar dos cambios introducidos pola reforma legal do controvertido exministro Gallardón. Esta situación non afecta a todos os ámbitos por igual. Así, a entrada de asuntos penais nos xulgados 1 e 2 roldas, a falta de contabilizar o último trimestre deste ano, os dous mil expedientes, aínda por baixo da cociente na que o Consello Xeral do Poder Xudicial sitúa o límite de saturación: 2.500 casos. O 2015, por exemplo, pechouse ao bordo das tres mil dilixencias, un milleiro no caso do número 3, que ten asignada a investigación dos episodios de violencia doméstica.\nSi dos rexistros penais dependese, os números da actividade xudicial na capital arousá resultarían pouco menos que idóneos. É máis, este ámbito está a descender xa que, aquí si, o establecemento de prazos e condicións para o desenvolvemento das dilixencias que trae aparellada a nova lei alixeirou a carga de traballo. O verdadeiro problema sitúase na vía Civil. Entre xaneiro e setembro, as tres salgas vilagarciás acumularon 4.726 asuntos, que pasan os 4.210 casos que se contabilizaron ao longo de todo o 2015. Tendo en conta que aínda quedan tres meses para o peche deste exercicio, o balance do 2016 adivíñase esmagador. De momento, os mil e pico expedientes que están manexando cada un dos xulgados triplican sobradamente ese límite de saturación que manexa o CGPJ e polo que respecta ao ámbito civil estipúlase en 400 dossieres.


Varios ONG piden un tratado internacional para restrinxir as transferencias comerciais de armas | Consumer\nVarios ONG piden un tratado internacional para restrinxir as transferencias comerciais de armas\nA violencia armada provoca a morte a preto de 380.000 persoas ao ano en todo o mundo\nUn informe publicado de forma conxunta por Amnistía Internacional, Oxfam e IANSA solicita a creación dun tratado internacional efectivo para restrinxir as transferencias comerciais de material bélico e para cubrir as “lagoas xurídicas” existentes nos intercambios internacionais de armamento. Este traballo estima que a violencia armada provoca a morte en todo o mundo a preto de 380.000 persoas ao ano.\nBaixo o título de Armas “Sen Fronteiras: Por que o comercio globalizado require controis globais”, este informe afirma que os sistemas xurídicos locais non son capaces de enfrontarse á crecente exportación. Por iso, demanda “novos estándares internacionais e unha norma baseada no Dereito Internacional”. O traballo denuncia igualmente o “desfasamento das normas existentes fronte ao comercio global de armas” que, aínda que contribúe a manter “a paz e a orde para unha autodefensa nacional lexítima”, tamén posibilita que os gobernos “que fan uso ilegal das armas contra a poboación civil” sigan na mesma liña.\nOs países do G8 (Estados Unidos, Rusia, Alemaña, Reino Unido, Francia, Xapón, Italia e Canadá) son, segundo este informe, os distribuidores de armas máis importantes do mundo. Así, o pasado ano 2005 Rusia, Estados Unidos, Francia, Alemaña e Reino Unido ocupaban o 82% do mercado da venda global de armas convencionais.\nA ONG autoras deste informe sinalan que o Tratado sobre Comercio de Armas permitiría “impedir a transferencia de armas a zonas conflitivas”, reducir o fluxo de armas que reciben grupos criminais e organizacións terroristas, e evitaría que as armas fosen entregadas a aqueles gobernos que fan uso das mesmas para prexudicar os Dereitos Humanos no seu propio territorio. A Asemblea Xeral das Nacións Unidas reunirase este mes para estudar a creación deste tratado, legalmente vinculante, e cuxo borrador para a resolución está a ser redactado por un grupo de países.\nUnha das consecuencias da globalización do mercado foi o crecemento de compañías dedicadas á creación e subministración de material bélico, moitas veces apoiadas por gobernos en vías de desenvolvemento, segundo as citadas organizacións. Israel, India, Corea do Sur, Brasil, Singapura e Sudáfrica contan, segundo o informe, entre estes novos “exportadores”.\nO estudo cifra en 378.000 o número anual de mortes causadas por armas de fogo en todo o mundo, contando os falecementos provocados polo uso das armas por parte das forzas de seguridade, suicidios e homicidios accidentais. Preto de 1.000 persoas morren cada día, vítima das armas lixeiras, segundo o informe. Ademais, o informe apunta que os gastos totais en armamento militar en todo o mundo poderían superar, a finais de 2006, o billón de dólares ao ano, 15 veces a cantidade destinada a axuda humanitaria e un incremento do 34% durante a última década.\narmas restricións tratado


ACTO DE PRIMAVERA: Unha historia da dobraxe en España (e II)\nPublicado por actodeprimavera ás 17:23\nAna R. Seoane 19:06 do 12 de marzo de 2012\nÉ a primeira vez que leo algo tan ben documentado en relación co tema, que axuda a comprender moitos "porqués" da situación actual.\n¡VERSIONS ORIXINAIS SUBTITUALDAS XA!\nIgnacio Valladares 00:00 do 13 de marzo de 2012\nGran traballo, tronco.\nIgnacio Valladares 00:23 do 13 de marzo de 2012\nQué dicir da aberrante política de cofinanciación da Xunta nos anos noventa, pola que títulos filmados orixinalmente en castelán eran dobrados ao galego e proxectados forzosamente nunha determinada porcentaxe. Eu cheguei a ' sofrer' a Fernán Gómez galeguizado en ' A lingua das volvoretas'.


A Plataforma de Quilmas organizará unha actividade de compostaxe caseira e un curso de agricultura ecolóxica en Xuño; en Agosto haberá unha exposición fotográfica nos terreos previstos para a ampliación da piscifactoría | QUILMAS.COM\nA Plataforma de Quilmas organizará unha actividade de compostaxe caseira e un curso de agricultura ecolóxica en Xuño; en Agosto haberá unha exposición fotográfica nos terreos previstos para a ampliación da piscifactoría\nA Plataforma pola defensa do patrimonio cultural de Quilmas participou o pasado sábado 7 nas “V Xornadas Limpando as nosas rías” en Fisterra, organizadas pola Asociación de Armadores de Artes Menores de Galicia (Asoar-Armega). As xornadas pretenden limpar as rías galegas e concienciar da necesidade de coidar o entorno mariño. Quilmas tamén estivo presente nas xornadas de limpeza e concienciación de Corcubión.\nPola súa parte, a Plataforma de Quilmas ten varias actividades planeadas para xuño e agosto:\n– O vindeiro 12 de xuño ás 17:00, o local da asociación acollerá unha actividade teórico-práctica de compostaxe caseira. A actividade está organizada por Adega-Costa da Morte.\n– Outra iniciativa da Plataforma, a Cooperativa de Explotación Comunitaria da Terra Raíña Lupa, está a organizar un curso de agricultura ecolóxica que se impartirá a finais deste mes de xuño. A inscrición está aberta a toda a bisbarra. Para máis información pódese chamar ao 687 531 513.\n– Os vindeiros 1, 2 e 3 de Agosto organizarase unha exposición fotográfica na zona onde se ten previsto instalar a piscifactoría e onde foi rodado o telefilme A mariñeira de Quilmas. Unha das casetas encherase de fotografías antigas e proxectarase a película.\nA comunidade de Bens xa está case organizada e todas as terras encadradas na área da ampliación da piscifactoría xa están postas en común para comezar a traballalas.\nYou’re currently reading “A Plataforma de Quilmas organizará unha actividade de compostaxe caseira e un curso de agricultura ecolóxica en Xuño; en Agosto haberá unha exposición fotográfica nos terreos previstos para a ampliación da piscifactoría,” an entry on QUILMAS.COM\njunio 10, 2008 / 8:21 am\nactividades, Plataforma Veciñal de Quilmas


RPT MR, orde de integración do CES, concurso de finanzas e información xeral (Comisión de Persoal 16/06/21)\nO mércores 16 de xuño houbo unha reunión da Comisión de Persoal. Aprobáronse: RPT de Medio Rural, integración do persoal do Centro Económico e Social de Galiza, concurso de traslados das escalas de finanzas. E en rogos e preguntas: información xeral de concursos, integración da Escola superior de hostelaría e Agader, información xeral de RPTs, horario de verán, tribunais de ensino, problemas co carné xove.\nRPT da Consellería de Medio Rural\nA primeira memoria que presentou Función Pública ata esta da CP non foi modificada ningunha cuestión nin recollida ou respostada as nosas alegacións tanto expresadas na mesa xeral como as que presentamos para o seu anexo a acta polos problemas que ten para soportar as videoconferencias do equipo da administración do delegado que trataba este punto na mesa xeral. En definitiva consideramos que non houbo o cumprimento legal de negociación colectiva e solicitamos que quede este argumento descrito en acta da comisión de persoal para a xustificación do voto. Amais mantense a pretensión do traslado dunha praza de N18 do distrito III ao IV ocupado por una axente ambiental (que vai con ela) o que é na practica un concurso encuberto e non podemos aceptar este precedente na administración publica autonómica.\nFP di que se inclúe na RPT unha praza cunha sentenza de consolidación que propuxo algún sindicato.\nAo non recoller o fundamental das propostas da CIG o noso voto é en contra.\nOrde de procedemento de integración como persoal laboral do persoal laboral fixo do Consello Económico e Social (CES)\nNon hai modificación sobre o documento que foi á Mesa Xeral. Na practica é unha integración de todo o CES a pesar da sua propia lei de creación xa que, tanto a xestión das nóminas, rede corporativa, habilitación, xa as usurpou a Xunta dende hai dous anos. Integrar ao persoal é o paso que queda e se fai coa escusa de posibilitar unha carreira e mobilidade ante a demanda do persoal. A nivel de xestión de persoal é mais semellante ao Parlamento, e o CES pode ter carreira propia, como tamén establecer acordos de mobilidade coa Xunta ou outras entidades públicas. E unha integración ad hoc, para unha categoría da que só hai dous empregados (gabinete técnico), pois o resto do persoal fixo non entra (van legalizar as reclasificacións primeiro).\nXa avisamos na Mesa Xeral que era ilegal xa que o CES está regulado pola súa propia lei, e a Lofaxga só se pode aplicar de forma subsidiaria en cuestions reguladas pola propia lei do CES, como é o persoal. A xustificación da primeira páxina ten frases escollidas e é torticeira. Se manteñen a intención de camiñar cara aí o noso voto é negativo e mais anunciamos demanda xudicial.\nFP di que están pendentes dun informe da Asesoría Xurídica.\nConvocatoria de concurso de traslados das escalas de finanzas\nO DXFP di que dentro da convocatoria incorpóranse, a petición dunha OOSS (parece que CSIF) os cursos impartidos polas OOSS homologados pola EGAP.\nNós valoramos que:\nA antigüidade ten un peso insuficiente\nOs méritos específicos teñen demasiado peso\nO traballo desenvolvido é excesivamente desequilibrante\nNon engaden a titulación académica\nE sobre todo, incluen cursos do Colexio de Rexistradores\nAo non recoñecer ningunha destas alegacións temos que votar en contra.\nDende a CIG formulamos as seguintes preguntas:\nXeral: previsión de datas para o baremo provisional. Antes de agosto?\nVeterinarios: borrador recibido en xaneiro/2020. Nunca mais soubemos nada.\nEspeciais: que digan en que ano o teñen previsto (xa non en que mes)\nLaboral: reclamamos que se cumpla o previsto no convenio. Que convoquen.\nFP di que do concurso xeral é posible que saian o baremos este mes, eso é o que pode comentar. Do resto, nada.\nIntegración da Escola superior de hostalaría e Agader:\nQuedou paralizada dende hai tempo. Preguntamos en MX 9/6/21 (e anteriores), sen resposta.\nPídese a FP que envie unha circular a tódalas consellerías para que na información e datos que se aportan as organizacións e especialmente nas RPT se aporten os datos de si están ocupadas e no seu caso quen as ocupa con datos de nome e apelidos tal e como se recolle na sentenza 1338/2020 ……\nConstatamos que en varios centros non queren aplicar o horario de verán.\nA Consellería de Cultura di que hoxe pola maña se mandou unha nova nota interna onde se define exactamente a situación en base a instrución de FP. Non aclara mais. Entendemos que lle seguen negando este dereito ao persoal que traballa a quendas.\nTribunais de Ensino, problemas de interpretación:\nA Consellería de Educación reitera que a participación do persoal non docente cos tribunais e voluntaria e que tiveron reunión cos presidentes de todos os tribunais e así llo fixeron constar. Os tribunais saben que si nalgún centro educativo o persoal non quere colaborar non hai problema. Que non teñen constancia de ningún conflito, e que si nós temos que llo fagamos saber, cousa que facemos ao rematar a CP.\nFalta de persoal Carné Xove:\nFacemos a queixa polo exceso de traballo e mala planificación da Dirección Xeral de Xuventude e Voluntariado, no tema de Carné Xove e campaña de verán.\n2022-03-18 - Concurso de vacantes das escalas superior e técnica de finanzas: elección de postos e xustificación de méritos\n2021-06-07 - Concurso de traslados de finanzas (MSF 09/06/2021)


DATA DE DOAZON DE SANGUE EN O PINO\nLuns, 02 Xaneiro 2017 12:28\nCOMEZAN AS OBRAS DE ARRANXO DA ESTRADA DE SANTISO(CASTROFEITO)- PARAÑOA (BUDIÑO)- LÍMITE OROSO.\nMércores, 26 Novembro 2014 01:00\nDeron comezo as obras dos traballos para o arranxo das estradas que van de Santiso (Castrofeito) a Parañoa (Budiño) e a pista que une Parañoa co límite de Oroso.\nO total do investimento acada os 85.571,47€.\nDomingo, 18 Maio 2014 01:00\nAberto o prazo de inscripción para os Campamentos Deportivos da Deputación da Coruña 2014. O Concello de O Pino irá na quenda 1ª do 29 de xuño ao 5 de xullo. Para inscribirse deberán presentar rellenado a ficha de inscripción adxunta a esta nova nas dependencias municipais antes do 19 de maio incluido.\nOs campamento irán dirixidos a nenos/as de nados entre o ano 2000 e 2004.\nMáis información en http://www.dicoruna.es/deportes/actividades/campamentos-V.0.1-2014\nFicha de inscrición 53 Kb\nSUSPENSION DAS ACTIVIDADES DEPORTIVAS DEPORTIVAS NO CONCELLO NO DÍA DE HOXE XOVES\nXoves, 06 Febreiro 2014 13:38\nAVISO DO CONCELLO\nNO DÍA DE HOXE XOVES SUSPENDENSE DE NOVO AS ACTIVIADES DEPORTIVAS DE ESCOLARES E ADULTOS SEGUNDO A ALERTA DECRETADA POLA XUNTA DE GALICIA.\nFacemos ECO do anuncio:\nAlerta laranxa por vento e costeiros.\nDurante a xornada de hoxe, as catro provincias galegas permanecerán en alerta laranxa por vento, con refachos que poderán acadar os 130 km/h. Así mesmo hai decretada tamén alerta laranxa costeira en todo o litoral por ondas que acadarán os sete metros de altura.\nPor mor deste fenómeno adverso, a Comisión Escolar de Alertas determinou a suspensión das actividades no exterior das instalacións dos centros educativos de toda Galicia; e recomendou o seguimento das condicións meteorolóxicas por se o risco aumentase e houbese que decretar a suspensión da actividade docente.\nDesde a Dirección Xeral de Emerxencias e Interior querese insistir á poboación da importancia de seguir as medidas de protección como vixiar posibles caídas de obxectos desde balcóns e fiestras ou circular con precaución nas estradas, especialmente se utilizan vehículos lixeiros como bicicletas ou ciclomotores.\nNas zonas de litoral aconséllase permanecer alonxado de praias, rompentes, paseos marítimos, espigóns ou todas aquelas zonas susceptibles de seren afectadas por un golpe de mar. E igualmente, revisar os amarres das embarcacións e evitar realizar prácticas deportivas e náuticas.\nAsí mesmo, aconséllase consultar a páxina web do Centro de Atención ás Emerxencias-112 Galicia (www.112galicia.org), que conta con información meteorolóxica, recomendacións e con enlaces de interese.\nMODIFICACIÓN CAMIÑO DE SANTIAGO- CAMIÑO DO NORTE\nLuns, 02 Decembro 2013 01:00\nDentro dos investimentos do próximo ano 2014, tense prevista a construción dun local social na parroquia de Castrofeito, no lugar de Santiso.\nEsta obra contará cun investimento que ronda os 202.000€, e terá unha superficie de 200 metros cadrados.\nAMPLIACIÓN E CONSTRUCIÓN DE NOVOS CEMITERIOS PARROQUIAIS\nO Arcebispado de Santiago obtivo neste 2013 a licenza para as obras en dúas parroquias do Concello para a ampliación e construción dos seus cemiterios.\nEn Santa Eulalia de Arca acometeranse as obras de ampliación do cemiterio existente, dentro do recinto actual coa construción de novos nichos. A licenza desta obra foi concedida neste mes de setembro.\nNa parroquia de San Miguel de Cerceda, o Arcebispado xa ten a licenza, dende o mes de xuño, para a construción dun novo cemiterio dotado de nichos e outras instalacións complementarias.\nAmbos proxectos contan coas autorizacións sanitarias e ambientais requiridas previa á concesión da licenza.\nNo presente ano 2013 Repsol Butano S.A. culminou o complexo expediente que se tramitou para a construción e instalación da Rede de Gas Cidade no núcleo urbano de Arca.\nForon acometidas e finalizadas as obras de colocación de depósitos e escavación e reposición de gabias polas cales discorren os condutos que transportan o gas ata o pé dos edificios.\nO servizo xa é unha realidade para os veciños e veciñas que o requiran.\nEstás en Novas Urbanismo


Meteogalicia - O aire que respiramos e a nosa saúde\nO aire que respiramos e a nosa saúde\nA contaminación atmosférica afecta á saúde de toda a poboación, tendo unha maior repercusión nos grupos sensibles como son a poboación infantil, as persoas maiores e as persoas con enfermidades respiratorias ou enfermidades cardiovasculares.\nEstudos científicos demostran unha relación directa entre a polución e a saúde. O aire contaminado pode provocar cancro, afectar ao sistema inmunolóxico, contribuír á aparición da asma, influír no desenvolvemento neuronal da poboación infantil, ter efectos en enfermidades cardiorrespiratorias e reducir a esperanza de vida.\nRecomendacións para a saúde\nMensaxes para a saúde\nGrupos de risco e persoas sensibles\nCalidade do aire satisfactoria, a contaminación non supón un risco para a saúde.\nDesfruta das túas actividades no exterior de xeito normal.\nCalidade do aire aceptable, aínda que algúns contaminantes poden supoñer un lixeiro risco para a saúde dos grupos de risco e individuos sensibles á polución.\nConsidera reducir as actividades prolongadas e activas no exterior. Non é perigoso estar no exterior, pero toma máis descansos e diminúe a intensidade da actividade.\nVixía a aparición de síntomas como tose ou falta de aire e, se aparecen, considera reducir a exposición prolongada ou activa no exterior.\nA calidade do aire probablemente non afecte á poboación xeral pero pode presentar un risco moderado para os grupos de risco.\nReduce as actividades prolongadas e activas no exterior. As persoas con asma ou enfermidades respiratorias deben seguir coidadosamente o seu plan de medicación e usar o seu inhalador máis frecuentemente. Os adultos con problemas do corazón poden experimentar palpitacións, dificultade na respiración ou fatiga inusual; se ocorre, busca asistencia médica.\nVixía a aparición de síntomas como tose, irritación de gorxa, falta de aire, fatiga excesiva ou palpitacións. Se aparecen, reduce as actividades prolongadas e activas no exterior.\nToda a poboación pode experimentar efectos sobre a saúde e os grupos de risco efectos moito máis serios.\nEvita as actividades prolongadas e activas no exterior, considerar realizalas no interior ou pospoñelas para cando a calidade do aire sexa boa ou moderadamente boa. Segue o plan de tratamento meticulosamente.\nReduce as actividades prolongadas e activas no exterior, especialmente se experimentas tose, falta de aire ou irritación de gorxa.\nCondicións de emerxencia para a saúde pública, a poboación enteira pode verse seriamente afectada.\nEvita toda actividade física no exterior e considerar realizar as actividades no interior ou pospoñelas para cando a calidade do aire sexa boa ou moderadamente boa. Segue o plan de tratamento meticulosamente.\nEvita toda actividade física no exterior e considera realizar as actividades no interior ou pospoñelas para cando a calidade do aire sexa boa ou moderadamente boa.\nCondicións de emerxencia para a saúde pública, a poboación enteira pode verse gravemente afectada. Poderanse tomar medidas excepcionais.\nEvita a estancia prolongada no exterior. Segue o plan de tratamento meticulosamente, e acude a un servizo de urxencias se o teu estado de saúde empeora.\nEvita toda actividade física no exterior e considera realizar as actividades no interior ou pospoñelas para cando a calidade do aire sexa boa ou moderadamente boa. Utiliza a protección axeitada para os traballos que deban ser realizados no exterior.\nSaúde Pública - Contaminación atmosférica


O Librako: Cando a letra se mestura coa imaxe\nCando a letra se mestura coa imaxe\nDescubre a novela gráfica de Las lágrimas del asesino...\n«Thierry -explica Anne-Laure Bondoux acerca do traballo de T. Murat- estaba preocupado pola miña opinión, o meu sentimento e o meu criterio, así que me enviou regularmente os seus debuxos durante os quince ou dezaseis meses que durou esta aventura. Cada vez facía un novo descubrimento, era un regalo. Gustábame a súa paleta de cores, o ritmo que dera á historia, a expresividade das caras e das siluetas, os grandes debuxos sepia, as paisaxes perdidas por onde se desprazaban os ceos cambiantes. Tamén, o traballo que realizou sobre o texto, roubándome algunhas palabras para intercalalas coas súas. O equilibrio pareceume preciso: oía a miña voz, pero convertérase na súa, e a historia crecera, enriquecérase».\nPublicado por O Librako en 1.4.13


Efe 15 julio 2019 20:19 h.\nUna explotación láctea. AEP\nSobre elas recae unha sanción de 80 millóns de euros por compartir información para influír no prezo no que compran o leite\nAs empresas lácteas Capsa, Danone, Lactalis, Puleva, Calidade Pascual e Nestlé recorrerán a sanción de 80 millóns de euros imposta por Competencia, que lles acusa de intercambiar información para influír nos prezos a pagar aos gandeiros polo seu leite.\nFontes oficiais das cinco compañías -Puleva pertence ao grupo Lactalis- confirmaron este luns a Efe que presentarán recurso ante a Audiencia Nacional, que xa estimou parcialmente unha das súas demandas en 2018 por "defectos" de forma.\nA decisión xudicial, de feito, levou á (CNMC) a revisar o procedemento para cumprir coa sentenza, na Comisión Nacional dos Mercados e a Competenciaque o tribunal ordenaba retrotraer o proceso ata abril de 2014.\nUnha vez aplicada a sentenza, a CNMC informou o venres de que o importe das sancións cae de 88 a 80 millóns de euros, xa que a duración dalgunhas das condutas castigadas era máis curta.\nConcretamente, as multas son de 21,8 millóns de euros a Capsa (dona de Central Leiteira Asturiana), de 20,2 millóns de euros a Danone, de 11,6 millóns de euros a Lactalis, de 10,2 millóns de euros a Puleva, de 8,5 millóns de euros a Calidade Pascual e de 6,8 millóns de euros a Nestlé.\nTodas elas coincidiron en manifestar a súa desconformidade co criterio de Competencia e consideraron que non infrinxiron a normativa.\nAdemais, tamén reciben sancións pero de menor contía Schreiber -provedor lácteo de Mercadona-, con 929.000 euros; o Gremio de Industrias Lácteas de Cataluña, de 90.000 euros; a Asociación de Empresas Lácteas de Galicia, con strong <>60.000 euros; e Central Leiteira de Galicia, con 53.000 euros de multa.\nSegundo a CNMC, as firmas implicadas cometeron unha infracción tipificada como "moi grave" ao intercambiar información sobre o importe a pagar polo leite aos gandeiros e os seus excedentes co obxectivo de axustar "o seu comportamento e evitar ofrecer mellores prezos".\nO expediente arrincou en 2011 coa chegada de documentación referida fijación do prezo de leite cru de vaca en Castela e León e Galicia, tras o que se realizaron inspeccións e abriuse un procedemento sancionador que derivou nunha resolución que se publicou en 2015.\nAs compañías afectadas recorreron ante a Audiencia Nacional, e o tribunal decidiu en outubro de 2018 anular a sanción por defectos de forma.\nNun comunicado publicado este luns, a organización agraria UPA destacou a "satisfacción" de ver como a CNMC recoñece que as citadas compañías "púñanse de acordo para manter afundidos os prezos que percibían os gandeiros", tal e como xa denunciaran.\nCon todo, advertiron do risco de que estas empresas "repercutan" a multa nos gandeiros –baixando prezos– ou nos consumidores –subíndoos–.\nSobre a sanción ás empresas lácteas tamén se pronunciou este luns o ministro en funcións de Agricultura, Pesca e Alimentación, Luis Planas, quen desde Bruxelas recalcou que "grazas á lei da cadea alimentaria" o sector conta con contratos escritos que permiten ter unha "maior estabilidade", polo que os problemas son "moi diferentes" aos que deron lugar á multa.


Bruxelas eleva ata o 2,8% o crecemento de España en 2017\nRedacción | Xoves, 11 de Maio de 2017, 14:08\nA Comisión Europea ha mellorado no medio punto o seu prognóstico de crecemento para España en 2017, ata o 2,8%, desde o 2,3% que estimaba en febreiro, mentres que calcula que o déficit público pechará o ano nun 3,2% do PIB, que supón unha mellora de tres décimas con respecto ao cálculo anterior pero é unha décima superior obxectivo pactado coa Unión Europea.\nDesta forma, as "previsións de primavera" do Executivo comunitario recollen un incremento do PIB para este ano que é mesmo superior á previsión do Goberno, do 2,7%. Bruxelas cre, con todo, que a expansión da economía española reducirase ata o 2,4% en 2018.\nSegundo o informe, o consumo privado seguirá sendo a principal fonte de crecemento da economía española, aínda que se retardará a medida que diminúa o ritmo da creación de emprego e outros factores que apoiaron melloras na renda dispoñible dos fogares, como a caída dos prezos do petróleo.\nEn calquera caso, Bruxelas subliña que España segue crecendo por encima da media da eurozona e o seu PIB superará este ano o seu nivel máis alto anterior á crise. Ademais, o informe do Executivo comunitario afirma que a recuperación se está apoiando nun crecemento "máis equilibrado" que nos anos previos a 2008.\nREVISIÓN DO DÉFICIT\n"Iso por suposto son boas noticias e terá un impacto no lado orzamentario. Agora estamos máis confiados que o que poderiamos estar hai uns meses sobre os obxectivos para 2018 e a saída do procedemento de déficit excesivo", engadiu Moscovici.\nEn concreto, a Comisión Europea reduciu en tres décimas a súa previsión de déficit público, que agora sitúa no 3,2% do PIB, unha décima por encima do obxectivo pactado para 2017, do 3,1%.\nEn 2018, o desvío situaríase nun 2,6% tamén por encima do obxectivo para o próximo ano (2,2%), pero aínda así estaría por baixo da barreira do 3%. Con todo, esta previsión baséase nun escenario sen reformas e unicamente teñen en conta a redución impulsada pola recuperación do ciclo.\nBAIXADA DE O DESEMPREGO\nCon respecto á taxa de desemprego, a Comisión Europea calcula que reducirase 17,6% este ano e caerá por baixo do 16% en 2018 (15,9%), o seu nivel máis baixo desde 2009. Neste sentido, Bruxelas sinala que, aínda que o crecemento do emprego se retardará durante este ano e o seguinte, seguirá sendo "forte" e permitirá máis caídas na taxa de paro.\nBruxelas espera tamén que os salarios sigan crecendo "moderadamente" este ano, un escenario que, unido ás baixas ganancias de produtividade, conduciría a incrementos nos custos laborais unitarios.\nEn relación á inflación, o Executivo comunitario espera que os prezos en España crezan un 2% este ano, un incremento que se reducirá ata o 1,4% en 2018. A inflación subxacente, pola súa banda, recuperarase "gradualmente" durante os próximos dous anos.\nPor último, a Comisión Europea estima que a débeda se reducirá en dúas décimas ao termo deste ano, desde o 99,4% do PIB en 2016 ata o 99,2% que recolle a previsión para 2017. A redución acelerarase en 2018, cando a débeda pública situaríase no 98,5% do PIB.\nPREVISIÓNS DE CRECEMENTO XENERALIZADAS\nEspaña está na liña de crecemento xeneralizado que a Comisión estima para as economías de todos os países da Unión Europea, que aumentarán o seu rendemento tanto en 2017 como en 2018, segundo as previsións de primavera presentadas por Bruxelas este xoves, nas que calcula que o PIB da Eurozona expandirase un 1,7% este ano e o do bloque comunitario farao nun 1,9%.\n"Prevemos que todos os países da UE, sen excepción, experimentarán crecemento tanto este ano como o ano próximo, en 2018", salientou o socialdemócrata francés durante a súa intervención, unha situación que tachou de "novidade".\nEn concreto, as cifras destas previsións mostran que o crecemento de España, do 2,8%, superará ás das grandes economías da eurozona: o crecemento do PIB de Alemaña en 2017 será do 1,6% e o de Francia do 1,4%, mentres que a economía italiana crecerá un 0,9%.O país da zona euro que sufrirá unha maior expansión da súa economía será Malta (+4,6%), seguido de Luxemburgo (4,3%), Irlanda, (+4%), Eslovenia (+3,3%) e Letonia (+3,2%).\nCon todo, a Comisión Europea tamén lembra que aínda existen riscos á baixa, aínda que máis "equilibrados" que en no inverno. Concretamente, o informe detalla riscos "externos" como a futura política económica e comercial de Estados Unidos e o "axuste" económico en China, xunto con factores "internos" como a "saúde" do sistema financeiro europeo e as negociacións con Reino Unido sobre a súa saída do bloque comunitario.\nEn relación ao desemprego, Bruxelas destaca a tendencia ao baixa pero lembra que algúns países seguen tendo taxas "moi altas". As previsións recollen un descenso da taxa de paro na zona euro ata o 9,4% este ano e ata o 8,9% o próximo ano, para alcanzar o seu nivel máis baixo desde 2009. Na UE, o desemprego caería ata o 8% en 2017 e ata o 7,7% en 2018.\nPor último, con respecto á evolución dos prezos, o informe apunta que a inflación aumentou nos últimos meses debido principalmente aos incrementos do prezo do petróleo, mentres que a inflación subxacente continúa nun nivel "estable" e "por baixo da súa media a longo prazo". A Comisión Europea calcula que os prezos crecerán un 1,6% na eurozona este ano e un 1,3% en 2018.\nO Foro Económico prevé que a economía galega creza por encima do 2,5% este ano\nO FMI eleva a súa previsión de crecemento para España en 2017 ata o 2,6%


Autorización do Consello de Ministros para a celebración do AM de subministración de material de oficina non inventariable\nO Consello de Ministros autorizou a celebración dun Acordo Marco para a contratación centralizada da subministración de material de oficina non inventariable, no marco da medida CORA de impulso á contratación centralizada de bens e servizos no sector público, desenvolvida pola Dirección Xeral de Racionalización e Centralización da Contratación.\nPreparación do novo acordo marco de subministración de vehículos industriais comerciais. Cuestionario para asociacións e empresas do sector.\nA DGRCC está a preparar o novo AM 18/2016 da adopción de tipo para a subministración de vehículos industriais comerciais, que substituirá ao actual AM 17/2011 (Tipo I). Publícase un documento resumo dalgunhas das novidades do novo expediente, e tamén un cuestionario para solicitar a opinión das asociacións e empresas do sector sobre as cuestións que se indican no mesmo. As respostas aos cuestionarios deberán remitirse por correo electrónico á dirección sgccsos@minhap.es ata o próximo 29 de abril.\nObrigación de tramitación a través de CONECTA CENTRALIZACIÓN para entes adheridos\nA partir do 1 de xuño de 2016, estenderase a todos os entes adheridos á Central de Compras do Estado que non forman parte do sector público estatal a obrigación de tramitar as solicitudes de contratos baseados en acordos marco a través da aplicación informática CONECTA CENTRALIZACIÓN\nPrórroga do AM 12/2014, de subministración de equipos audiovisuais\nUnha vez solicitados os informes e autorizacións preceptivos e fiscalizado o expediente pola Intervención Delegada, de conformidade co ordenamento xurídico, a Directora Xeral de Racionalización e Centralización da Contratación resolveu prorrogar o acordo marco para a adopción de tipo das subministracións de equipos audiovisuais (AM 12/2014), coas empresas adxudicatarias do mesmo, desde o 15 de abril de 2016 ata o 14 de outubro de 2016.\nMostrando o intervalo 251 - 260 de 276 resultados.